 Pastirska poslanica 
Episkopata 


protiv kletve 


Predragi vjernici! 


Golema nevolja i bijeda pritisla je ovu našu 
zemaljsku kuglu. Milijuni ne samo radnika i 
seljaka nego i školovanih ljudi uzdišu u neza- 
poslenosti, neimaštini i bijedi pod preteškim 
teretom Života. Kraj toga je teški nemir i raz- 
dor zahvatio sve krajeve svijeta. Svud se 
puši krv, svuda traine prijetnje i spremanje za 
krvavo klanje sviju protiv svih. Svaki čas se 
čini kao da je nad nama spremljena teška 
oluja, koja će se nenadano prolomiti nad ovu 
zemlju. Svu ovu krvavu bol savremenog čo- 
vječanstva orisao je sv. otac Papa Piio XI. g. 
1932. u svojoj poslanici »Kristovom ljubavlju 
potaknuti« ovim riječima: »Promotrimo li du- 
gotrajni i gorki niz nevolja, jedva se tamo od 
potopa susrećemo s tolikim i tako velikim du- 
ševnim i tjelesnim tieskobama, koje bi tako 
duboko i tako općenito iskušavale rod liudski, 
kakve ga na našu žalost muče u današnie dane.« 

Uvijek će, predragi vjernici, biti i teškoća 
i nevolja na svijetu, jer to je zakon Božie Pro- 
vidnosti. Mi smo naime zato stvoreni, da si 
steknemo slavu nebesku preko dragovoljnog 
snašanja teškoća, križeva i trpljenja. Ali opće- 
nita bijeda, staleške i narodne borbe, nemiri, 
razdori i ratovi nijesu volja Božija, nego poslje- 
dica i plod razvratne volje čovječje, koja po- 

cifera viče »ne ću da služim«, i poput 
era prezire Božji zakon, te sama hoće da 
bude kao Bog i određuje što ie dobro, a što 
zlo, što je na korist, a što na nesreću čovje- 
čanstva. Stoga jedni s bezbožnicima u Rusiji 
i Španjolskoj viču: nema Boga, a drugi opet 
ruše zakon pravde ne pridavajući radu onu 
vrijednost i cijenu, koja mu po Božiem i na- 
ravnom zakonu pripada. Treći su istjerali Boga 
i kršćanstvo iz obitelji, škole i sviju ustanova 
javnoga života, postavljajući kao osnovicu 
osobnog, obiteljskog i javnog života čistu čo- 
vječnost i humanost. Time hoće da ožive pred- 
kršćansko doba poganštine, koja je žalosni 
svjedok najdubljeg pada, u koji dolazi čovjek 
bez nebeskog svijetla istine. — Ovaj otpad od 
Boga i Krista otkupitelja svijeta razlog je ne- 
voljama svijeta prema riječima psalmiste: »Ti 
mrziš na sve, koji čine bezakonje, satireš laž- 
ljivce, gnjušaš se nad krvopijama i lukavcima 
(Ps. 5, 6, 7). I opet: »Bit će istrijebljen, koji 
čini zlo... i pogledat ćeš na mjesto bezbož- 
nika, a njega nema.« (Ps. 36, 9—10). 


Predragi vjernici! Grijesi svijeta razlog su 
dakle nevoljama svijeta. Grijesi su stoga du- 
boki razlog i sviju velikih nedaća i nevolja, 
koje biju nas i naš (hrvatski) narod. Njih se 
treba ostaviti i služiti Gospodinu u vjernosti 
i poslušnosti, da odvratimo od sebe gnjev Go- 
spodnji prema riječima Pisma: »Ja ću protiv 
naroda upraviti riječ svoju s nakanom, da ga 

uništim. Ali ako narod bude pravio pokoru za 
zloću svoju, to ću se i ja sklonuti od zla, koje 
sam namislio učiniti« (Jer. 18, 7, 8). Ali postoji 
u našem (hrvatskom) narodu jedan tako reći 
osebujan grijeh, na kojeg Gospodin osobito 
mrzi i kojeg stoga treba da se osobito čuvamo. 
To je grijeh psovke, kletve i hule na Boga i 
na sve ono, što je s Bogom povezano. Nie- 
gova je osebujnost kod nas u načinu psovke, u 
sramotnim naime riječima, s kojima se veže 
ime Božje i svetaca. I taj grijeh jest tako reći 
općeniti porok čitavog našeg naroda. Sramotna 
psovka i kletva zarazila je sve naše krajeve. 
Ona se čuje svaki dan, sat i čas. Ona ie oka- 
liala srca muževa i Žena, staraca i mladića, što 
više i malene, nezrele djece. Poput strašnog 
vihora diže se psovka i kletva dnevice pred 
prijesto Božii: iz radničkih tvornica, iz seljač- 
kih domova, iz krugova inteligencije, iz činov- 
ničkih ureda, iz bogatih palača i siromašnih 
potleušica zazivajući na pojedince, obitelji i 
čitav narod teško prokletstvo Božie. 

sin ih napisa učeniku svome Timoteju: »Za- 
što i ra pred Bogom i Kristom Isusom, pro- 
povijedaj riječ, nastoi u zgodno ka iu 
nevrijeme, pokarai, om s DE Br 
om strpljivošću . . «< (II. Tim. 4, 1, 6). 
a inn za slavom Božiom, Pana 
i blagoslovom V ašim, ustajemo, uje i aa 
svi biskupi protiv zajedničkog 2 : . avog a 
roda. Ustajući protiv psovke i kle da sd ka 
želia, da se protiv ovog bogumrskog £ za 
povede oštri boj u čitavom našem a a = 
zivamo Vas u tu borbu napose lie . ad j 
zbog međunarodnog euharistijskog kongresa 


u Budimpešti pozvan sav svijet, da euharistij- > 


asitelju daje posebnu zadovolištinu i 
a o grijehe. Mi smo osim toga u duhu 
zaključaka »Socijalnog tiedna« koncem DrO- 
šle godine u Zagrebu odredili, da čitava ova 
godina bude posvećena preporodu naših obite- 
li. O da euharistijski Spasitelj dade ovoj na- 
šoj poslanici takvu snagu i blagoslov, te vas 
njezine riječi odvrate od psovke i kletve, na 
vječno i vremenito spasenje 1 blagoslov vas, 
obitelji vaših i čitavog naroda! A da se to 
zbude, treba da promotrimo veličinu imena 
Božjeg, narav i zloću psovke i kletve, koja se 
diže na Boga i svete osobe, te kazne povezane 
s njome. Kad je pak upoznamo u potpunoj nje- 
zinoj slici, odredit ćemo uspješni način, kako 
da se provede organizirana borba protiv ovog 
naivećeg neprijatelja ljudskih duša i ljudskoga 
života. 


I. Dužnost poštivanja imena Božjega. 


1. Mi smo, predragi viernici, dužni Bogu 
iskazati najveću čast i poštovanje. Na to nas 
ponaiprije sili unutarnia uzvišenost i veličina 
Božja. Bog je biće vječno i nepromjenljivo. 
Zato Gospodin, kad ga Mojsije pita, koje Mu 
je ime, odvraća: »Ja sam, koji jesam« (II. Mojs. 
3, 14). Psalmista kliče: »Prije nego li su bre- 
govi postali i sačinjena zemlja i Svijet, Ti si, 
Bože, od vijeka do vijeka«. (Ps. 89, 2) Bog je 
svudašniji. Zato nam govori Gospod: »Zar 
se može tkogod sakriti, da ga ja ne bih vidio? 
Zar ja ne ispunjam nebo i zemlju?« (Jer. 23, 
24). A sv. Pavao govori: »Bog nije daleko ni 
od koga od nas, jer u njemu živimo, krećemo 
se i jesmo«. (Di. Ap: 17, 28). Bog je svezna- 
jući. Zato govori sv. Pismo: »Gospodinu 
Bogu bilo je sve poznato prije nego li je stvo- 


*rio.« (Sir. 23, 29), A apostol Pavao kliče za 


Gospoda: »Duh ispituje sve, pa i dubine bo- 
žanstva« (I. Kor. 2, 10). Bog je svemogući. 
Zato govori sam Gospod Abrahamu: »Ja sam 
Svemogući« (Gen. 17, 1), a božanski Spasitelj 
moli u Getsemaniju;: »Oče, sve je Tebi mo- 
guće« (MK. 14, 36). Bog je biće nedoku- 
čiv 0. Zato kaže Sv. Ambrozije: »Ako je o 
ovoj tajni govor, tada zanijemi svaki jezik, ne 
samo moj nego i anđeoski.« Ovo neizmjerno 
Božje veličanstvo zaslužuje svaku hvalu i sla- 
vu. Zato pred tim veličanstvom u naidubljem 
počitanju pjevaju anđeli: »Svet, svet, svet je 


S 
iga. Puna je sva zemlja sla- 

Gospodi Pa vojska o eti Pavao proma- 
Euči to. veličanstvo kliče: »0 done bo- 
gatstva i mudrosti i Znana Božjega. ža: o S 
nedokučivi sudovi njegovi 1 S De Ek _ 
tevi njegovi, jer tko Je moa TI tko _ “ 
nju? Ili tko mu ie bio savjetni ; i «hk k- 
prije što dao da mu uzvrati? Ka i ' R : 
niega i DO NE a njemu. Njemu ste 
kai Mi imademo i poseban razlog, da sla- 
vimo i poštujemo Boga zbog neizmijerni h 
dobara, koje nam On daje. On nas je stvo- 
rio, i svaki ie čas našega življenja čisti dar 
Božie dobrote i milosti. Mi smo otkupljeni po 
dragocienoi krvi Sina Njegova. Mi smo hram 
Svetoga Duha, koji nas posvećuje obiljem mi- 
losti i nebeskih darova. Mi smo iz ruke Božje 
primili sv. Crkvu, Koja nam naviješta Kristovu 
istinu, a kroz milosne taine Sv. sakramenata, 
napose presv. Fuharistije, čini nas djecom 
Božjom, baštinicima neba, i već na zemlji dio- 
nicima one Božje naravi, koju ćemo jednoć u 
svijetlu slave uživati i gledati licem u lice. Bog 
nam je za spasenje naše darovao prečistu 
Maiku Sina svoga, preblaženu Djevicu Mariju, 
odvjetnicu, utješiteljicu našu i posrednicu sviju 
milosti. On nam je preko onćinstva svetil 
omogućio, da nam zagovori i molitve svetaca 
pomažu u borbi na putu u vječnu domovinu. 

Nema dvojbe, da smo mi i zbog ovili 
Božjih darova i dobara, koia nam je dao, dužni 

Bogu iskazivati najveće poklonstvo, hvalu i 
slavu. Zato kliče psalmista: »Tebe, Gospode, 
neka hvale sva Tvoja djela, i Tvoji sveci neka 
Te blagosivaju. Oni neka govore o slavi kra- 
ljevstva Tvoga« (Ps. 144, 10). Apostol Pavao 
začaran otkupnim Božjim djelima kliče: »Kra- 
liu vijekova, besmrtnome i nevidliivome, jedi- 
nome Bogu čast i slava u vijeke vijekova« (I. 
Tim. 1, 17). Tko dakle smije, predragi vjernici, 
da uskrati hvalu i slavu Bogu, naiveličanstve- 
nijem biću, Bogu, naiboljem dobročinitelju na- 
šem? Tko smije da uskrati čast imenu nije- 
govu? Imenu, koje nije mrtvo i bez života, 
nego sadrži i sakriva u sebi svu puninu bo- 
žanskog veličanstva i sva djela Božja učinjena 
za spasenje naše. Odazovimo se stoga pozivu 
Božie riječi, koja kliče preko Davida: »Hva- 
lite, djeco, Gospoda, hvalite ime Gospodnis.« 
(Ps. 110, 9). Odazovimo se pozivu božanskog 
Spasitelja, koji je kao prvu i naivažniju prošnju 
u Očenašu postavio: »Sveti se ime Tvoje«. 


II. Bogumrska psovka jest velika povreda 
imena i veličanstva Božieg. 


2. Ovom poštivanju Boga i Božieg imena 
protivi se hula, psovka i kletva na Boga. To 
su pogrdne i nepristojne riječi upravliene na 
Boga, na svece ili na Božje svetinje u namieri, 
da ih obeščaste, pogrde i osramote. 

: Hula i psovka na Boga je izravna, kad čo- 
vjek ruži i psuje samog Boga, a neizravna, kad 

ogrdnje ono, što od Boga izlazi i što je S Nii- 
gesti vezi, kao sv. Crkva, Sve Božji, 
a nada sve bl. Djevica Marija. Hulenje i pso- 
vanje Boga može se izvršiti i pismom i ti- 
skom. To čine sve one besramne knjige i no- 
vine, u kojima se često najveće svetinje naše 
sv. vjere, pa i sama svojstva Božja izvrgavaju 
ruglu, preziru i pogrdama. Ali najobičnije se 
pod psovkom i kletvom razumjevaju pogrdne 
riječi, koje su upravljene protiv Boga, svetih 
osoba i stvari. I dok se u drugim narodima 
psovka izražava na taj način, da se uvredljivo 
spominju Božija svojstva i Bogu se pridjeva 
ono, što je u protimbi s njegovom biti, ili se 
bez poštovanja spominju sv. osobe i stvari. 
kod nas psovka i proklinjanje Boga, Božjih 
svetaca i Božjih stvari imade najružniji oblik, 
ier se naibesramnije riječi i čini dovode u naj- 
pogrdniju vezu s Bogom, svetim osobama i 
stvarima. 


3. Svaka psovka i hula na Boga, predragi 
vjernici, sadrži u sebi golemu unutar- 
niu grdobu i odvratnost. Nije moći 
zamisliti veće, odurnije i gnjusnije pogrde na 
Boga od one, što je sadrži bogumrska, sra- 
motna psovka, osobito, kakva je uobičajena u 
našim krajevima. Zato opravdano kliće sv. 
Ivan Zlatousti: »Ništa nije gore, ništa nosret- 
nije od cpačine protiv Boga ,niti je što bez- 
božnije od psovke na Boga.« Sv. Berna: din 
Sijenski kaže opet, da je jezik psovača cštar 

mač, koji ranjava Srce Božje. A sv. Augustin 
isporeduje psovku s bičevanjem govoreći: 
»Isus Krist bio je od Židova bičevan jedan 
dan, a sad Ga neprestano bičuju psovke zlih 
kršćana«. Sva unutarnja odvratnost i zloće 
psovke i kletve najbolje nam se očituje, ak, 
isporedimo Boga s čovjekom, koji se usuđuje 
pogrđivati Boga. Bog je neizmieran, pun 
veličanstva i svetosti, pred kim dršću Kerubini 
i Serafini »pred kim se tresu stupovi nebeski«. 
(Job. 26, 11), dok je čovjek pred Bogom ništa, 
te mora sa psalmistom priznati: »Moje je biće 
kao ništa pred Tobom« (Ps. 38, 7) Bog ie mi - 
losrdni daritelji našeg života, živoinih 
dobara i nebeskih milosti, i mi smo kako kaže 
sv. Augustin »bijednici, koji od jutra do večeri 
čekaju, da se od stola Božiega nasite kruhom 
njegovih dobara.« U psovki je stoga sadržana 
veća odurnost nego u proklinjaniu zlih duhova 
u paklu. TA zli dusi psuju i proklinju Boga, jer 
vide, da su zauvijek odbačeni od lica Božjega 
i da za njih Bog više nema milosrđa nego 
samo oštru, pravednu kaznu, dok čovjek psuje 
Boga, koji mu je dao besmrtnu dušu; psuje 
Boga, koji mu je dao jedinorođenoga Sina svo- 
ga, da za nj umre na križu; psuie Boga, koji 
ga je obdario tolikim milostima, koji ga opo- 
minje i čeka, da se u pokori i pokajaniu k 
njemu obrati i spasi; psuje Boga, koji mu u 
beskrajnoj dobroti rosom nebeskoga blagoslo- 
va kvasi žitorodna polja, zelene livade, na- 

vih ruku, unme težnje i kulturna na- 
Sitni crv ruži Boga, u kojeni imade 
aka prava obiteljska radost i životno 
veselje: od koga je u nevolji utjeha, u tieskobi 
zauianje. Psuje Boga, koji je napose nas kr- 
šćane toplo privinuo na svoje božansko: srce 
dajući nam sv. Crkvu, i u njoj vrela milosti, 
sv. sakramente. I dok se, eto, Bog u svakom 
času brine za čovjeka darivajući ga svim da- 
rovima za naravski i svrhunaravski život, čo- 
vjek se bez ikakva osjećaja zahvalnosti i stida 
oholo diže protiv Boga i pogrđuje Ga na naj- 
besramniji način. Gledajući ovu unutarnju od- 
* vratnost bogumrske psovke opravdano je do- 
ista uskliknuo sv. Alfonz: »Ja ne razumijem, 
kako da se na svaku psovku ne otvori zemlja 
ispod nogu onoga, koji je izgovara, te ga ne 
proguta« (Katek. II.). 


pore žulic 
stojanji 
izvor sv 


1II. Psovač počinia preteški grijeh hule na 
Boga i sablazni bližnjega. 


4) Kad ije tolika unutarnja odvratnost, 
grdoba i nezahvalnost sadržana u bogumrskoj 
psovki kletvi, posve je razumljivo, predragi 
vjernici, da je ona, ako je promišljeno izreče- 
na, jedan od najtežih grijeha pred Bogom. Ta 
pred Bogom je grijeh, ako čovjek ime Bo- 
žje, imena svetaca ili svetih stvari izgovara 
nepromišljeno, bez potrebe i strahopočitanja. 
Zato i kaže Sv. Pismo: »Gospodin ne će za 

nedužnoga smatrati onoga, koji uzalud izgova- 
ra ime Gospodina Boga svoga.« (2. Mojs. 20, 
2). Radi toga kaže Sirah: »Nemaj uvijek ime 
Boga svoga na ustima svojim, i ne miješaj 
imena svetih u tvoje govore, jer tako ne ćeš 
ostati bez grijeha.« (Ekl. 23, 10). No daleko 
je veći grijeh i uvreda neizmjernog Božjeg ve- 
ličanstva neposredno i izravno blaćenje i obe- 
ščašćivanje Boga po bogumrskoj huli i psovci. 
Ta »psovač diže svoju ruku na Boga i opire 
se Svemogućemu«, veli Duh Sveti (Job 15. 
25). Jadni crv zemaljski ruga se Bogu, »Kra- 
lju slave« (Ps. 23, 7), pred čijim prijestoljem 
stoje nebrojeni Anđeli (Dan. 7, 10) i pjevaju 
Mu u sve vijeke: »Svet, Svet, Svet« (Isaija 
6, 3). Sitni prašak zemaljski udara na čast 
Onoga, »koji može dušu i tijelo pogubiti u 
paklu« (Mat. 10, 28); udara na čast Onoga, 
pred čijim Imenom uzdršće sav pakao (ci. 
Jak. 2, 19). — »Kad đavoli samo čuju Ime Isu- 
sovo«, kaže sv. Grgur, »oni uzdršću; a kršća- 
nin se ne straši da ga pogrđuje.« Tko da iskaže 
veličinu nezahvalnosti pa stoga veličinu grije- 
ha, koju krije u sebi bogopsovka! Sve što čo- 
vjek jest i što ima, dolazi mu od Trojedinog 
Boga. Bog Otac daje mu život i obasipava 
mu svaki dan dušu i tijelo bezbrojnim dobro- 
činstvima. Bog Sin stekao mu je milost Otku- 
pljenja, koju mu Duh Sveti svejednako pruža 
po tolikim sredstvima spasenia u Crkvi Bo- 
žojoj. I mjesto da kršćanin hvali i slavi svo- 

s erbem i ustima tu beskrajnu ljubav i do- 
rot Božju, i pe drsko obara na čast Božju, 
Očito je dakle, da je psovanje presv. Imena 
Božjega »strašan i oduran grijeh i zločin« — 
kako to kaže Rimski Katekizam, (Cat. Rom. 
P. 111. €. 3. qu. 29). Ali ne samo da je bogu- 
mrska psovka teški grijeh, nego je sv. Oci 
smatraju većim od sviju ostalih grijeha. Raz- 
log je u tome, što drugim grijesima vrijedamo 
Boga u toliko, u koliko prestupamo njegove 
zapovijedi, a kletvom napadamo .neposredno 
samoga Boga, njegovu osobu i njegovu čast. 
Zato kaže sv. Jeronim: »Ništa nema pogrdnije 
od psovke, i svaki drugi grijeh izgleda lagan, 
ako ga isporedimo s grijehom psovke (In cap. 
19. Isai.). Sv. Toma pak izričito veli, da je 
bogumrska hula i psovka na Boga veći grijeh 
i od samog ubijstva, jer je ubijstvo upereno 
protiv čovjeka, koji je stvor Božiji, dok je kle- 
tva uperena protiv samoga Boga. (S. 2. 2. a. 
13. ar. 4.) 


5.) Ali veličina grijeha psovke i kletve ioš 
nam više otskače, kad promotrimo teške 
sablazni, koje su uza nj povezane. Svi 
smo mi žalosni svjedoci, da nema grijeha, koji 
bi bio tako općenit kao kletva i psovka. Niima 
su okuženi tako reći svi staleži, svaki spol i 
doba, ne isključivši ni malenu diecu, kojoj je 
često prije na ustima bogumrska psovka, nego 
slatka molitva nevinoga srca. Razlog ove op- 
ćenitosti u psovanju i proklinjanju jest u bez- 

obzirnosti, kojom starci psuju pred mladići- 
ma, roditelji pred djecom. Psovka i kletva jest 
tako reći u svim poslovima trajna pratilica 
golemog broja seljaka, radnika, građana, si- 
romašnih i bogatih, neukih i učenih, otaca i 
majki. I ne psuje se i ne proklinje Bog i nje- 
govi sveci samo u časovima srdžbe, žalosti 
i tuge, nego i u radosti, razbibrigi i veselju. 
Kad bi nam bilo dano, te u isti čas uzmognemo 
čuti sve psovke i proklinjanja, koja se s naših 
polja i livada, iz naših šuma i vinograda, iz 
naših tvornica i ureda, iz svih naših (hrvat- 
skih) domova samo kroz jedan dan dižu protiv 
Boga, tada bi to bio golemi vihor, bujica, or- 
kan, koji se diže protiv Božjega prijestolia 
dovikujući najbesramnije povike i udarajući i 
pliujući Presvetoga u lice. Zar u ovom zaglu- 
šnom vihoru psovki, u bujici proklinjanja, 
mogu da ostanu čista i neokaljana diečia i mla- 
denačka srca! Ne, ne mogu. I njih će doskora 
zaraziti otrovne strijele, pa će i oni poći tra- 
gom bogohulnih preda. Bogohulnik dakle do- 
daje grijehu psovke i grijeh sablazni, ier svo- 
jom psovkom zavodi druge. A to ie težak i 
pretežak grijeh, za koji kaže božanski Spasi- 
telj: »Tko sablazni jednoga od ovih malenih, 
bolje bi mu bilo da si objesi mlinski kamen o 
vrat i da potone u dubini morskoj.« (Mat. 18, 
6). Psovka je dakle grijeh duhovnog ubijstva 
prema riječima sv. Augustina: »Nemoj misliti, 
da ti nisi ubojica, ti koji svojim zlim jezikom 

siješ kukoli opačine. Ako je riječ tvoja sablaz- 
nila brata tvojega, ti si ga ubio«. Dakako te- 
žina ovog grijeha još više raste, ako Su om, 
koji djecu sablažnjuju, vlastiti roditelji. Prete- 
žak je roditeljski grijeh, ako prve riječi, koje 
tepa maleno dijete, nijesu presveto Ime Božice, 
nego grješne psovke i kletve, što odzvanjaju 
roditeljskim domom. Pretežak je to grijeh, jer 
oni, koji su prvi zvani, da iz dječje duše sačine 
Božji hram, čine stan đavolski. 


6.) Jest, težak i prevelik je grijeh psovka 
i kletva. Tako težak, da sv. Oci sa sv. Ivanom 
Zlatoustim zovu psovku sotonskim grije- 
hom. Na pitanje naime, kako je moguće, da 
kršćani naibesramnijim  psovkama pogrđuju 
Boga, svog Tvorca i dobročinitelja, Isusa Kri- 
sta, svoga Spasitelja, Bl. Djevicu Mariju, svoju 
nebesku odvjetnicu, svece Božje, svoje zago- 
vornike, ne mogu naći drugi odgovor, — kaže 
svetac — nego, da psovka imade svoj izvor 
u paklu i da je nadahnuta od davla. Pakleni 
bi dusi htjeli da sruše Božje veličanstvo. U 
tom radu traže saveznike i nalaze ih u psova- 
čima, za koje vrijede Kristove riječi: »Đavao 
je vaš otac i hoćete da činite želje svoga oca« 
(Iv. 8, 44). Tako se kroz usta psovača đavolske 
psovke i proklinjanja razliježu širom svijeta. 
Psovka je sotonski grijeh i zato, jer je u nioi 
sotonskom vještinom u malo riječi sadržano 
sve ono, što se najbesramnije i najogavnije 
može kazati za Božje veličanstvo. Zato kaže 

sv. Bernardo: »Za druge se grijehe može uzeti 
kao olakotna okolnost, da makar donekle 
potječu od slabosti ili neznanja, ali psovka 
dolazi od zloće, koja potječe od sotone.« 


IV. Ludost i građanska neuglađenost sadržana 
u psovci. 


7.) No psovka je ne samo veliki sabližnji- 
vi, sotonski grijeh, nego je ona ujedno naj- 
veća ludost. 

Kod svih naime drugih grijeha nalazi grje- 
šnik neku korist ili nasladu. Tako se u krađi 
grješnik koristi tuđim otetim dobrom, u pi- 
janstvu i bludu nalazi neuredni grješni užitak 
i nasladu. Samo psovka ne donosi grješniku 
nikakve, ni prividne koristi i naslade. Ona se 
dakle rađa u srcu i izgovara ustima bez ika- 
kva razloga, besmisleno, samo iz mržnje ili iz 
nepoštivanja imena Božjega i njegovih svetih. 
Zato i jest ona najveća ludost, jer se ne može 
zamisliti veće nerazumnosti od one, da se 
čovjek bez ikakve i prividne koristi i naslade 
lišava najvećega dobra: milosti Božje i vieč- 
noga spasenja. 

8.) Psovka je nadalje odraz i znak nai- 
veće prostote i divljaštva, suro- 
vostiineodgojenosti. 

Svatko će priznati, da uljudnost, finoća i 
odgojenost traži, da s velikim poštivanjem 
govorimo o imenima svojih roditelja, prijate- 

lja i dobročinitelja. Nije li dakle to znak po- 
manikanja unutarnje plemenitosti, otmjenosti i 
finoće, kad tko pogrdno govori o najuzvišeni- 
jem imenu Božjem? Psovač nadalje ne zasvje- 
dočuje samo unutarnju surovost, nego on i 
omalovažuje i prezire one, pred kojima psuje 
i kune. On se naime bezobzirno i s najvećim 
pogrdama nabacuje na ono, što ie bližnjemu 
najsvetije i naidragocjenije, i time vrijeđa 
osjećaje svoga bližnjega. Psovač je bez stida, 
jer najbesramnije psovke i kletve često izgo- 
vara pred ženama, i time vrijeđa njihovu žen- 
sku čast i ponos. Psovač je naiveća smetnja 
ispravnom odgoju djece, jer psovke i kletve, 
koje djeca slušaju po putevima, ulicama i tr- 
govima, ne mogu da ne povrijede nevinu dječju 
dušu. Siaj se nevinih dječjih očiju prečesto 
ugasi naiprije pod udarom bogumrske psovke 
i kletve. Psovka dakle znači najveće pomanj- 
kanie profinjenog osjećaja, potrebne društvene 
stidljivosti i obzira. Ona je odraz potpunog 
duševnog nesklada, neodgojene volje i ne- 
uravnotežnog čuvstvenog života. Psovka je 
teška povreda prave društvenosti i zapreka 
pravoga odgoja. 


Psovač dakle i bez obzira na to, što svo- 
jom psovkom teško vrijeđa Boga, nanosi ve- 
liku povredu društvenosti i društvenom po- 
retku. On stoga ne zaslužuje nikakvog pošto- 
vanja i časti. Zato je glasoviti uzgojitelj Ari- 
stid Gabelli uskliknuo; »Psoyka je očiti dokaz 

prostote i neugladenosti, a to je dostatno, da 
psovač izgubi kod uljudnih osoba svako po- 
štovanje«. A August Aliani reče: »Čujete |i 
koga da psuje, slobodno recite, da je takav 
čovjek neotesan; jer nikad nijeste čuli da 
psuje osoba istinski učena i uzgojena«. 


V. Viečne i vremenite kazne za psovku. 


9.) Budući da je psovka i kletva teški gri- 
jeh protiv Gospodina Boga, razumljivo je, 
predragi vjernici, da psovača čekaju velike 
kazne i posljedice na drugome, a i na ovome 
svijetu. 

U vječnosti čekaju psovača vječne pakle- 
ne muke. Čitamo u Sv. Pismu, da će Gospod 
izreći nad psovačem ovu osudu: »Ne osuđu- 
jem te ia, već te osuđuju tvoja vlastita usta, i 
tvoje usne sviedočit će protiv tebe.« (Job. 15, 
6). A u knjizi Tobijinoi čitamo: »Prokleti će 
biti, koji su Tebe prezreli i osuđeni svi, koji 
su pohulili na Tebe«. (13, 16). U Novom Za- 
vietu opet govori apostol Pavao: »Ne varaite 
se, ni bludnici, ni kradljivci, ni psovači, ni 
razbojnici ne će baštiniti kraljevstva Božiega« 
(I. Kor. 6, 9. 10). A Duh Sveti preko proroka 
Enoha kaže: »Gle, dođe Gospodin s tisućama 
svetih svojih, da učini sud nad svima i da po- 
kara sve bezbožnike za sva njihova bezbožna 
djela, kojima bezbožnost činiše, i za sve drske 
riječi, koje bezbožni grješnici govoriše protiv 


. Njega.« (Jud. 15) 

Psovači će dakle biti za svoje grijehe to- 
ško kažnjeni u paklu; bit će u društvu onih 
đavola, čijim su se jezikom i riječima služili 
na zemlji rušeći slavu imena Božjega. 


No tešku uvredu Božjega veličanstva, ko- 
ja je sadržana u psovci, kažnjava Bog često 
već i ma ovome svijetu. Eno, u trećoj knjizi 
Mojsijevoj pripovijeda se, kako su Se posva- 
dila dva Izraclca. U toj svadi jedan opsuje 
Ime Božie. Kad to čuje Mojsije, stavi ga u za- 
tvor, a Bog reče Mojsiju: »Izvadi tog psovača 
na polje i neka ga sav narod zaspe kame- 
njem!« — I ovo još reče Bog Mojsiju: »Tko 
bi ružio Ime Gospodnje, neka se pogubi; neka 
ga sav narod zaspe kamenjem; i došljak i do- 
morodac, koji bi ružio Ime Gospodnje, neka se 
pogubi!« (III. Mos. 24, 10, sl.). 


Gledajte još i ovo! Senaherib, kralj Asi- 
raca, klanja se krivim bogovima. Bog to trpi 
i podnosi. Senaherib nepravedno navali na 
gradove judejske. Bog to trpi i podnosi. Sena- 
herib otima blago iz hrama Božjega. Bog i to 
trpi i podnosi. Senaherib opsova Ime Božje. 
Sada planu srdžba Božija. Bog posla svojega 
anđela, koji u jednoj jedinoj noći pogubi 185.000 
Senaheribovih Voinika. A _ kralja Senaheriba 
pogubiše njegova vlastita djeca. 


Kralj Herod Agripa dade iti 
Agripe pogubiti apo- 
stola Jakova Starijega. Bog šuti. I sv. Petra 
baci u tamnicu s namjerom, da i njega pogubi. 

Bog šuti. Ali kad Herod opsuje Boga, udari 
ga andeo Gospodnji strahovitom bolešću: crvi 
rastočiše tijelo Herodovo i on izdahne u ne- 
izrecivim mukama. 

Primiera Božje kazne zbog hule i psovke 
imade u povijesti premnogo. 

Pa ako i nas danas udara pravedna ruka 
Božija na sve strane i na sto načina, znajte pre- 
dragi vjernici, da je tome u prvom redu kriva 
ružna i gadna bogopsovka; psovka i kletva, 
koja često mjesto molitve pretječe naš rad, 
koja proniče cijeli naš život, odgoj djece, obi- 
teliski život, rad za svagdanii kruh; psovka, 
koja, jer je hula na Boga ,odvraća od nas ne- 
beske blagoslove, a navraća srdžbu i osvetu 
Božju. 

Ali nijesu posljedice psovke teške samo 
za pojedinca nego i za čitavo ljudsko društvo 
i za čitave narode. Ako se čitavi društveni i 
narodni slojevi psovkom i proklinianjem dižu 
protiv Boga i Božjih osoba, prečiste Djevice i 
svetaca Božjih, onda je očito, da i na narodni 
život, na ljudska nastojanja i težnie ne će sići 
blagoslov Božii, nego Božja srdžba i osveta. 
O tome je duboko bio uvjeren sv. Ivan Zla- 
tousti. On je upravo psovci pripisivao teška 
zla i nevolje svojega vremena i rekao puku: 
»Želite li, da vas minu nesreće, a vi se kanite 
psovke. Budite uvjereni, da dok psovači ne 
prestanu psovati, vaša će polja, vaši će po- 
slovi, vaša će nastojanja ići od dana u dan na 


AA 


gore. »Tu je istinu međutim već davno prije 
po Božjem nadahnuću izrekao prorok Isaija 
govoreći: »Jao griešnom narodu, puku optere- 
ćenom bezakonjem, rodu zlome, opakim sino- 
vima! Oni su napustili Gospodina i opsovali 
Svemogućega, te mu okrenuli leđa. Opustit će 
njihova zemlia, u pepeo će biti pretvoreni nji- 
hovi gradovi, posiedi njihovi bit će uništeni.« 
(Is. 1, 4—7). Neka nas ne smuti, što teške bo- 
gohulne psovke pojedinih naroda ne budu uvi- 
jek kažnjene pred očima jednog pokoljenja. 
Osveta će Božia ipak doći, jer je »Bog spor, 
ali dosližan«, kako veli narodna poslovica. 
Dan subotnje plaće doći će za sve bogohulce. 
10. Budući da je bogumrska psovka tako 
veliko zlo pred Gospodinom, ona je stoga iz- 
vor nevolja i Božjih kazna kako kod pojedi- 
naca, tako i kod čitavih naroda. Razumljivo je 
stoga, da je i sv. Crkva udarala kazne protiv 
psovača, da ih tako od toga zla odvrati. 


Već je sv. Pavao izopćio iz Crkve nekog 
Himeneia i Aleksandra zato, što su se nekoć 
kao pogani naučili psovati, pa su to nastavili 
i poslije, kad su postali kršćani (I. Tim. 1, 20). 
Jednako piše on vjernicima u Korint, neka se 
ne druže sa psovačima, te s njima neka ni za 
stol ne sjedaju. (I. Kor. 5, 11). U prvo kršćan- 
sko doba morao je psovač kroz 7 nedjelja sta- 
iati za vrijeme Službe Božje pred crkvenim 
vratima. A posljednje je nedjelje morao da bos 
i s užetom oko vrata stoji u predvorju crkve. 

Kroj 7 petaka morao je postiti o kruhu i vodi. 
Tko takve pokore nije htio izvršiti, uskraćen 
mu je bio crkveni pogreb. Današnje pak cr- 
kveno pravo u Kan. 2323. C. Z. kaže: »Ako tko 
pohuli ili krivo prisegne, neka ga biskup po 
razboritoi presudi kazni«. 

11. Značenje kletve i psovke za društveni 
poredak uvijek su spoznavali i svi mudri dr- 
žavnici. Oni dobro znadu, da ie najčvršći te- 
melj zdravom društvenom poretku živa vjera, 
koja se očituje u poštivanju Boga i njegovih 
zapovijedi. Psovka pak jest po naravi svojoj 
rušenje svakog poštivanja Boga, te stoga i ru- 
šenje najdubljeg i najčvršćeg oslona mirnog i 
sigurnog društvenog poretka i sretnog narod- 
nog života. Ona je veliko i teško socijalno zlo. 
Zato je rimski car Justinijan na smrt osuđivao 
psovača. Težinu kazne opravdavao je riječima: 
»Psovka je uzrok svih općih i osobnih nesreća, 
ratova i poplava, i svih nevolja, što tište ovaj 
nesretni svijet.« Francuski pak kralj Liudevit 
Sveti izdao je bio zakon, koji današnji svijet 
ne će moći da shvati. Po tom zakonu bogo- 
hulcima, ako su šesti put zatečeni u psovci, 
udarali usijanim željezom žig na usne. 

I savremeno državno zakonodavstvo g0- 
tovo u svim zemljama ćuti potrebu, da ustane 
protiv bogumrske psovke, iako ga možda ne 
vodi uvijek čežnja za poštivanjem Boga, nego 
želja, da nestane među građanima onoga, što 
je odraz: unutarnje oporosti, surovosti i div- 

ljaštva. Tako ie u Hrvatskoj bivša Kr. Zemalj- 
ska vlada u više navrata izdala stroge naredbe 
protiv psovke i kletve. Nadalje je Uprava Sav- 
ske banovine izdala naredbu protiv proklinja- 
nia i psovke 12. linja 1930. Ministarstvo pro- 
svijete obiavilo je 4. veljače 1932. raspis, kojim 
se naročito u pučkim i gradanskim školama 
preporučuje i određuje suzbijanje svakog vjer- 
sko-ćudorednog poroka. Današnji pak Krivični 
zakon u S 162. osuđuje i zabranjuje psovku i 
kažnjava ie zatvorom do godinu dana. Šteta je 
tek, što se često mnoge korisne odredbe ne 
izvršuiu i zato ne donose u životu željenih 
plodova! 


IV. Boi protiv psovke i kletve. 


11. Predragi vjernici! 

Vidieli smo, da je psovka i kletva veliki 
griiech pred Gospodinom, koji vuče za sobom 
teške kazne u vječnom i vremenitom životu za 
pojedince i narode. Stoga svaki tko vieruje u 
živoga Boga, tko Boga ljubi, komu je na srcu 
niegova obiteli, njegova dieca, i cijeli naš na- 
rod, neka pregne svim silama, da odstrani iz 
svoga srca iz svojih ustiju i iz cijelog našega 
naroda bogumrsku psovku. 

Dajte stoga ponajprije odlučno i neumorno 
poradite oko toga, da vlastite vaše duše, srce 
i jezik budu čisti od svake psovke i kletve. 

Put pak i sredstva vašeg posvećenja neka bide 
usrdna molitva, sakramenat pokore, a napose 
presveta Euharistija, po kojoj se srcem, osje- 
ćajem, mišliu, govorom, radom i životom naj- 
uže siedinjujemo s Kristom. 


Kad u Gospodnjoj službi učvrstite sebe, uz- 
nastojte svim silama, da od psovke sačuvate 
i svoju djecu. U tu svrhu upotrijebite svu rodi- 
telisku vlast, koju vam je nad djecom vašom 
povjerio Bog. Ne žalite ni opomene, ni kazne, 
da srce i jezik dietinji ostanu neokaljani i čisti. 
Ali više nego riječi neka dieci služi kao po- 
buda za nevino živlienje vaš dobar primjer. 
Primjer u čistom govoru, neokaljanom dru- 
štvenom saobraćaju, u čestom dostojnom za- 
zivanju imena Božijeg, u molitvi i blagosilianju. 


Ali Vaše nastojanie oko suzbijanja psovke 
i kletve ne smije zastati na pragu vašega doma. 
Psovka je naš narodni porok, rana i sramota. 
Nju treba stoga istrijebiti iz čitavoga naroda. 
Treba da već jednoć očistimo naš lijepi hrvat- 
ski jezik od sramotnih riječi, koje ga nagrđuju. 
Treba da već jednoć uklonimo nesuglasje iz 
među naše ponosne prošlosti, kad su naši ocevi 
i djedovi umirali za slavu presv. Imena Božie- 
ga i sadašnjosti, kad naš narod Gospoda vri- 
jeđa tako teškom psovkom. Treba da svi iza- 
đemo iz svojih domova i da se svi dm 
kojima je stalo do časti Božie, do sreće Po 
obitelji i do narodnoga spasa, pa da provecer 

organizovani boj protiv psovke i kletve, Svu. 
da i po selima i po gradovima, u svim dru- 
štvenim slojevima. Tu borbu treba da vode 
ponaiprije nabožna društva i bratovštine: 
Vojska Srca Isusova protiv kletve, Treći red 
sv. Franje i Dominika, Apostolstvo molitve i 
Marijine kongregacije. Tu borbu treba zatim 
da napose vode raznovrsna društva Katoličke 
Akcije. Sva ta društva neka pod vodstvom 
svojih dušobrižnika traže puteve i načine kako 
će što više poraditi oko suzbijanja psovke na 
području župe svoje djelatnosti. Svojim nastu- 
pom u društvenom životu, dobrim primjerom 
te širenjem dobrih knjiga, obdržavanjem pre- 
davanja i zborova neka ova društva upotpu- 
njuju onaj rad, koji će protiv psovke i kletve 
vršiti dušobrižnik u crkvi poukom i propovije- 


dima te dijeljenjem sakram 
š k = 
i ije, a enata pokore 1 


Ali jer je psovka tako i j 

/ s općenita, da je za- 
Kida sve krajeve i gotovo sve familije. nije 

atno, da u borbi protiv tako snažnog ne- 


prijatelja kren Šš i i 
PE. u samo društva organizovanih 


Predragi! Za sve n i 
X ! Za aS, pa i za one, koji 
aa katoličkim društvima, vrijedi En 
iP stola Pavla: »Ako tko ne ljubi Gospoda 
ded s le brekli (I. Kor. 16, 22) I druga 
gd lječ: »Ne će dobiti na r le e 
Vojuje pravo« (I. Tim. 2, 15), de hre 


27 


dužni voditi boj za slavu i čast presv. Imena 
Božjega. Budući pak da psovač vodi rat protiv 
Boga i presv. Imena Božjega, dužni smo svi 
da sudjelujemo u borbi protiv psovke. Onako, 
kako ie dužnost djece, da se dignu na obranu 
časti roditelja, tako je dužnost sviju nas, da 
branimo čast nebeskoga Oca. 

U ovom radu daju nam divni primjer ve- 
liki narodi napose Sjeverne Amerike i Italije, 
gdje je poticajem ne svećenika nego svjetov- 
njaka nastao zasebni snažni pokret protiv 
psovke i kletve, u kojem sudjeluju mnogo- 
brojni članovi iz sviju narodnih slojeva i sta- 
leža na čelu s najodličnijim predstavnicima 
građanskih društava i državne vlasti. 

Dajte stoga, predragi viernici, stupite u 
borbu protiv psovke svi, sudjelujući svaki pre- 
ma svojim moćima i sposobnostima: jedni upu- 
ćujući i prekoravajući psovače, s kojima u za- 
jedničkom krugu živote, drugi pomažući nasto- 
janja i rad kat. društava, koja se bore protiv 
psovke. Ali mi želimo ioš i više. Mi vas mo- 
limo i pozivamo, da se i kod nas kao u Americi 
i Italiji zasnuju društva na širokoj društvenoj 
osnovici, koja bi i izvan redova Katol. Akcije 
u svrhu pobijanja psovke i kletve prikupila 
oko sebe iz sviju društvenih redova i organi- 
zacija sve one, koji oduravaju psovku. Tako bi 
borba protiv psovke zahvatila najviši opseg i 
postala snažan pokret, koji bi svojom djelat- 
nošću mogao obuhvatiti sav naš javni život i 

prodrijeti u sve ustanove i radnje, organiza- 
cije i društva. Ovakovo prikuplianje u borbu 
protiv psovke i kletve sviju onih, koji prožeti 
plemenštinom duha vide u psovki i kletvi naj- 
jače rušenje visokih ćudorednih i duševnih na- 
rodnih vrednota, bilo je prije desetak godina 
pohvalno započelo t. zv. »Društvo duševne 
obnove« u Zagrebu. Dao Bog da se takovim 
ili sličnim radom nanovo započne na području 
sviju naših biskupija! 

No preporučujući vam, predragi viernici, 
ovaj boi protiv psovke i kletve, koji treba da 
trajno provode svi: i pojedinci i kat. organiza- 
cije i cijelo naše društvo, želja je naša, da 
upravo u ovoj godini pod osobitom zaštitom 
Euharistijskog Spasitelja poradite svi oko pre- 
poroda naših obitelji.  Posvetite svi posebnu 
brigu borbi protiv psovke, kojom se Spasitelju 
u presv. Euharistiji nanosi najveća uvreda, a 


u obiteljima ruši izvor svakog blagoslova i 
sreće. 


U tu svrhu posebice određujemo slijedeće: 


1. U svakoj zgodi, gdje se bilo raspravlja 
O preporodu obitelji, bilo vrše pobožnosti u 
čast presv. Euharistije, neka se vjernike upo- 
zori ina psovku i kletvu, kao na najveće ra- 
Zarače obiteljskog blagoslova i najstrašniju 
hulu uzvišenog euharistijskog otajstva. 

2. Borbu protiv kletve i Psovke treba na- 
POS€  preporučivali prigodom euharistijskih 

, koji se vrše po svim našim biskupi- 

i. Svi oni neka barem djelomično nose zna- 
čaj zadovolištine za uvrede, koji se Kristu kra- 
lju u presv. Euharistiji nanose hulom, psovkom 
i kletvom. . . 

3. Predstavnici Katoličke Akcije u pojedi- 
nim biskupijama izradit će doskora u spora- 
zumu sa svojim ordinarijima posebni nacrt, 
kako će se ove godine u pojedinim biskupijama 
povesti borba protiv kletve i psovke. Taj pro- 
gram zasebne borbe protiv psovke i kletve u 
ovoj godini bit će u svakoj biskupiji oglašen i 
tečajem godine provođen. 


12. Predragi vjernici! 


Odazovite se glasu i pozivu svojih bisku- 
pa, koji vas pozivaju u borbu protiv psovke i 
kletve, u boi za slavu i čast Božju! 

O kako ie veliko ime Božie, kako ie slatko 
presv. Ime Isusovo, uzvišeno Ime Marijino! 
Kako su časna imena anđela i svetaca! Nikad 
ih stoga neka ne oskvrnu Srca Vaša. niti ne 
povrijede psovkom usta Vaša! Poslušajte riječi 
apostola Pavla: »Neka se svaka gorčina i 
psovka ukloni izmedu Vas« (Ei. 4, 30. Odazo- 
vite se pozivu sv. Augustina: »Ne kunimo je- 
zikom svojim. koji ie stvoren za hvalu i uh 
Božju« i sv. Ivana Zlatousta, koji kliče: »Ti < 
čovjek, i ne ponizuj se do životinje. Usta ima 
deš ne da vrijedaš, jezik ti je dan ne da kuneš, 
nego da njime hvališ i slaviš«. 

a braćo! Čitav naš život u sva- 
kom času, i u veselju i u tuzi, neka bude divna 
velepjesan neprestane hvale Trojedinom Bogu. 
Naša hvala neka bude sjedinjena s pjesmom 
nebeskih Četa anđela i svetaca! Neka se pri- 
druži veličanstvenoj himni hvale i slave, koju 
svaki čas daie Gospodinu sva nerazumna pri- 
roda toplim sunčanim žarom, divnim sjajem 
mjeseca i zvijezda, pijevom bezbroj ptica, ze- 
lenilom livada i šarenilom cvijeća, šumom voda, 
vihorom vietra i treskom gromova, blagim la- 
horom, toplom kišom i plodovima zemlje. Ta 
hvala neka bude unutarnja i duboka. Neka iz- 
vire iz dna iskrenih srdaca i prožimlje svaku 
žilicu našeg bića, i svaki dah našeg života. 
Hvala, koju ništa neka ne pomete. Hvala, za 
koju kaže sv. Augustin: »Možeš doći u teški 
položaj, da ne možeš govoriti. Možda oslabiš i 
zanijemiš. Ali dokle god imaš samosvijesti, 
treba da Boga slaviš. Hvali Gospodina ustima 
za svoj spas! Hvali Boga srcem za svoje 
opravdanje«. Naša hvala Gospodinu neka bude 
onakva, kakvom je zanesen i prožet klicao sv. 
mučenik Ignacije: »Može mi krvnik zatvoriti 
usta, da ne izgovaram presveto Ime Isusovo, 
ali ne može da stavi zapreku srcu momu, dokle 
god dišem, da ne ljubi svoga Spasitelja Isusa 
Krista.« Da, predraga braćo, iz dna srdaca 
svojih, u djetinjoj privrženosti i ljubavi kličite 
uvijek, na svakom mjestu i u svakom času Go- 
spodinu riječima proroka: »Blagosivaj, dušo 

sa I neka biago- 
WMD. 


Pod. Zi E mH a 
vojujući za savu INJegovu, bit će sreća 1 radost 
vaša, obitelji vaših i čitavog našeg naroda ve- 
lika na zemlji, a vječna i neprolazna na nebe- 
sima. A da se to zbude, neka siđe na vas bla- 
gvslov Trojedinog Boga, Oca i Sina i Duha 
Svetoga. Neka siđe na vas i neka traino obi- 
ljem nebeskih milosti ostane s vama — Amen. 


Dano s biskupskih konierencija. 
U Zagrebu na dan Zaštite sv. Josipa 1938. 


Dr. Aloizije Stepinac, v. T. 
nadbiskup zagrebački, 2 
predsjednik biskupskih konierencija. 


Dr. Nikola Dobrečić, .v. T. 
nadbiskup barski i primas Srbije. 
Dr. Ivan Ev. Šarić, v. T. 
nadbiskup vrhbosanski. 


PETJA 


Dr. Josip Uičić, v. Tr. 
nadbiskup beogradski i apost. admin. banatski. 


O. Aloizije Mišić, v. r. 
biskup mostarsko-trebinjski. 
O. Josip Garić, v. T. 
biskup banjalučki. 

Dr. Dionizije Njaradi, v. T. 
biskup križevački. 

Dr. Antun“A 
biskup.i 
Dr. Jeronim pam 
biskup šibenski i dpusu au. zauaroni 
Dr. Kvirin Kiement Bonetačić, v. r. 
biskup splitski. 
Dr. Josip Srebrnić, v. r. 
biskup krčki. 
Dr. Ivan Fr. Gnidovec, v. r. 
biskup skopljanski. 
Lajčo Budanović, v. r. 
biskup. apost. adm. bački. 
Miho Pušić, v. r. 
biskup hvarski. 
Dr. Josip M. Carević, v. r. 
biskup dubrovački. 
Dr. Gregor Rožman, v. r. 
knez-biskup ljubljanski. 
Dr. Ivan Tomažić, v. r. 
knez-biskup lavantinski. 
Dr. Viktor Burić, v. r. 
biskup senjsko-modruški. 
Pavao Butorac, v. r. 
biskup kotorski, 


